# Azərbaycan Respublikası vergilər nazirinin 27 fevral 2015-ci il tarixli 1517040100275500№-li əmri ilə təsdiq edilmişdir

# “Hüquqi şəxsin mülkiyyətində və ya istifadəsində olan torpaq sahələri haqqında arayış” formasının doldurulması

# QAYDASI

# 

# “Hüquqi şəxsin mülkiyyətində və ya istifadəsində olan torpaq sahələri haqqında arayış” forması Azərbaycan Respublikası Vergi Məcəlləsinin 203-cü maddəsinin müddəalarına uyğun olaraq hüquqi şəxslər tərəfindən doldurularaq uçotda olduqları vergi orqanına təqdim edilir. Ərizə forması 5 bölmədən ibarətdir.

**“1. Arayışın təqdim edildiyi vergi orqanı”** bölməsində müvafiq vergi orqanının adı 1.1 sətrindəki xanalarda göstərilir.

# “2. Hüquqi şəxs haqqında məlumat” bölməsində mülkiyyətində və ya istifadəsində torpaq sahəsi olan hüquqi şəxsin adı 2.1 sətrindəki xanalarda, hüquqi şəxsin VÖEN məlumatları isə 2.2 sətrindəki xanalarda göstərilir.

# “3. Mülkiyyət və ya istifadə hüququ əldə edilmiş torpaq sahələri haqqında məlumat” bölməsində hüquqi şəxs torpağın mülkiyyətçisi olduqda 3.1 sətrindəki xanada «X» işarəsi qeyd edilir. 3.1.1 sətrindəki xanalarda “mülkiyyət hüququnu təsdiq edən sənədin nömrəsi”, 3.1.2 sətrindəki xanalarda “mülkiyyət hüququnu təsdiq edən sənədin tarixi”, 3.1.3 sətrindəki xanalarda “torpağın sahəsi” barədə məlumatlar göstərilir.

# Torpaq istifadəyə götürüldüyü halda 3.2 sətrindəki xanada «X» işarəsi qeyd edilir. 3.2.1 sətrindəki xanalarda “istifadə barədə qərarın (müqavilənin) nömrəsi”, 3.2.2 sətrindəki xanalarda “istifadə barədə qərarın (müqavilənin) tarixi”, 3.2.3 sətrindəki xanalarda “istifadəyə verən təşkilatın adı”, 3.2.4 sətrindəki xanalarda “istifadəyə verən təşkilatın VÖEN-i” və 3.2.5 sətrindəki xanalarda “istifadəyə götürülmüş torpağın sahəsi (kv.metrlə)” barədə məlumatlar göstərilir.

### **“4. Hüquqi şəxsin rəhbəri və ya səlahiyyətli nümayəndəsi” bölməsində** 4.1, 4.2 və 4.3 sətirlərdəki xanalara hüquqi şəxsin rəhbərinin və ya səlahiyyətli nümayəndəsinin soyadı, adı və atasının adı qeyd edilir.

# Hüquqi şəxsin rəhbəri və ya səlahiyyətli nümayəndəsi tərəfindən 4.4 sətrindəki xanaya ərizənin doldurulma tarixi (gün, ay və il), 4.5 sətrində imza qeyd edilir. 4.6 sətrində ərizə möhürlə təsdiqlənir. Ərizə hüquqi şəxsin rəhbərinin səlahiyyətli nümayəndəsi tərəfindən təqdim edildikdə, ərizəyə həmin səxsin səlahiyyətini təsdiq edən sənəd əlavə edilir və ərizənin möhürlə təsdiq edilməsi tələb olunmur.

# «5.Vergi orqanının qeydləri» bölməsi arayışı qəbul edən və arayışda göstərilənlərin düzgünlüyünü yoxlayan vergi orqanının vəzifəli şəxsi tərəfindən doldurulur.

# Ərizənin hər hansı bir rekviziti üzrə məlumat olmadıqda, həmin rekvizit üçün ayrılmış yerə («X» işarəsi qoyulmalı olan xanalar istisna olmaqla) «YOXDUR» sözü yazılmalıdır. Rekvizitlərin boş saxlanılmasına yol verilmir.

Ərizə kağız formatda təqdim olunduqda, ərizənin 1-4-cü bölmələrinin bütün rekvizitləri azərbaycan dilində (latın qrafikasında) böyük çap hərfləri ilə qara və ya tünd göy rəngli qələmdən (karandaşla doldurulmasına icazə verilmir) istifadə edilərək vergi ödəyicisi və ya onun səlahiyyətli nümayəndəsi tərəfindən yazılmalıdır. Ərizənin kompüter vasitəsilə də doldurulmasına icazə verilir. Ərizə hüquqi şəxsin rəhbərinin səlahiyyətli nümayəndəsi tərəfindən təqdim edildikdə səlahiyyəti təsdiq edən sənədin ərizəyə əlavə edilməməsi ona baxılmasından imtina edilməsinə əsas verir.